ועדת הכלכלה, כנסת 20, פרוטוקול מספר 31, 2015-07-20 10:00

איתן כבל: בוקר טוב, אני מתכבד לפתוח את ישיבת ועדת הכלכלה של הכנסת, גברתי מנהלת הוועדה, היועצת המשפטית, חבריי חברי הכנסת, רשמת נכבדה, כולם.

איתן כבל: אנחנו פותחים דיון על צו היבוא והיצוא (איסור יבוא זיקוקין די-נור)(הוראת שעה), התשע"ה-2015.

איתן כבל: ברשותכם יציג את התקנות זאב דיבסק.

<זאב דיבסק: בוקר טוב, שמי זאב דיבסק, מנהל תחום בכיר במנהל הבטיחות והבריאות התעסוקתי במשרד הכלכלה.

<זאב דיבסק: אנחנו עוסקים בין השאר, בכל נושא הבטיחות של העובדים במקומות העבודה, במפעלים, אתרי בנייה, שימוש בחומרי נפץ וגם בזיקוקין די-נור.

<זאב דיבסק: במסגרת הצו שאנחנו מבקשים לאשר היום, אנחנו מבקשים להאריך את הצו שאושר בחודש נובמבר 2014, אני אסביר מה היו המניעים, אנחנו מבקשים להאריך ל-45 ימים נוספים.

<זאב דיבסק: המטרה של הצו במתכונת הראשונית שלו הייתה בקשה של המשרד לביטחון פנים, שטען שיש הרבה זיקוקים מועפים מקטגוריה 2, אני מניח שזה יוצג על-ידי המשטרה, אני בטח לא הדובר שלהם.

<זאב דיבסק: נעשה שימוש בזיקוקים האלה נגד גורמי ביטחון השונים וגם נגד אזרחים.

<זאב דיבסק: הסכמנו בחודש נובמבר לאשר את הצו מסיבה פשוטה, אמרנו שצריכה להיעשות עבודה מסודרת בין המשטרה למשרד הכלכלה על מנת לצמצם את האפשרות שאדם שרוכש זיקוקין די-נור יוכל באופן תיאורטי או מעשי למכור אותו לכל אחד במסגרת כזו או אחרת.

<זאב דיבסק: עם אישור הצו קיימנו מספר ישיבות על-פי הנחיית ובראשותו של ראש אג"מ בצוותים מצומצמים יחד עם אנשי החבלה.

<זאב דיבסק: מצאנו פתרון שלדע

<זאב דיבסק: תנו פותר את הבעיה של המכירה החופשית של אותם זיקוקים מועפים.

<זאב דיבסק: הפתרון היה שמשטרת ישראל תאשר כל מכירה של זיקוקים לפני שהמסמך מגיע לאותו יבואן, או אותו ספק, שמוכר את הזיקוקים.

<זאב דיבסק: במצב הקודם, כל מי שהיה לו תעודה של מפעיל זיקוקין די-נור, שזה בעצם סוג של רישיון להפעלת זיקוקים היה מגיע לאותו מחסן או לאותו יבואן והיה למעשה יכול לקנות כמות כמעט בלתי מוגבלת.

<זאב דיבסק: מובן שמן הסתם הייתה אפשרות של זליגה לכל מיני גופים שונים.

<זאב דיבסק: היום, על-פי המתכונת המוצעת ועל-פי הנוהל שהתגבש עם המשטרה הגענו למצב שברגע שמפעיל רוצה לבצע הפעלה, הוא צריך להגיע למשטרה לקבל את האישור.

<זאב דיבסק: השוטר, או תחנת המשטרה יודעת בדיוק את הכמות, את המקום, את השעה ואת סוג הזיקוקים שיופעלו באותו יום.

איתן כבל: כל זיקוק?

איתן כבל: לא רק באירועים הגדולים?

<זאב דיבסק: הזיקוקים שעושים אתם שימוש מול המשטרה אלה לא הזיקוקים הגדולים, שעלולים לסכן גם את המפעיל עצמו.

<זאב דיבסק: הם משתמשים בזיקוקים שנקראים זיקוקים מקטגוריה 2.

<זאב דיבסק: זה בדרך-כלל כוורות של קנים בקוטר מתחת ל-40 מ"מ.

<זאב דיבסק: המשוגעים מחזיקים אותם ביד, למרות שאנחנו אוסרים את זה.

<זאב דיבסק: אבל מי שבעצם רוצה לעשות פעילות פח"עית מחזיק את הכוורת ביד.

עיסאווי פריג': מה זה קטגוריה 1?

<זאב דיבסק: קטגוריה 1 אלה זיקוקים שמיועדים לקהל הרחב.

עיסאווי פריג': מה שאצל הערבים עושים בחגיגות.

<קריאה: אצל הערבים עושים חגיגות עם הכול.

עיסאווי פריג': מדברים על קטגוריה 2 שמופעל נגד המשטרה, אבל כנגד האזרחים ובחגיגות שאנחנו רואים בישובים השונים.

עיסאווי פריג': זה טירוף.

<זאב דיבסק: אני לא רוצה לומר דברים בשם המשטרה אני יודע שיש פעילות מאוד מואצת בתפיסה.

<זאב דיבסק: הרבה מידע מודיעיני שמביא לתפיסה של זיקוקים שמאוכסנים שלא כדין ומופעלים שלא כדין.

<זאב דיבסק: את זה המשטרה תאמר בחלק שלה.

<זאב דיבסק: ברגע שהנוהל הזה אושר, הוא הופץ לכל תחנות המשטרה.

<זאב דיבסק: התקיימו מספר ימי עיון לכל מחוז ומחוז.

<זאב דיבסק: המשטרה הסבירה מה הדרישות שלה.

<זאב דיבסק: משרד הכלכלה הסביר מה הדרישות שלו.

<זאב דיבסק: כמובן שהעברנו את המידע ליבואנים.

<זאב דיבסק: כיום למעשה יש בקרה על נושא מכירה הזיקוקים במדינת ישראל.

<זאב דיבסק: בגלל הרצף של הזמנים, כידוע הכנסת התפרקה, אנחנו רוצים להמשיך את זה לתקופה מאוד מצומצמת נוספת בגלל תקופת המעבר.

<זאב דיבסק: קיימנו ישיבה בשבוע שעבר עם סגן ראש אג"מ שאמר בעצמו שיש מגמה של ירידה.

<מרב תורג'מן: אם יש כבר נוהל שעובד בשטח אז למה בכל זאת להאריך?

<מרב תורג'מן: בעצם זה לא להאריך זה לקבוע צו מחדש.

<מרב תורג'מן: זאת משום שהצו הקודם פקע ב-30 ביוני 2015 למרות שלמעשה הוא פקע כבר ב-15 בפברואר, אבל מכוח סעיף 38 לחוק יסוד הכנסת הצו הוארך ל-3 חודשים מיום כניסתה של הכנסת הנוכחית.

<מרב תורג'מן: לכן הוא עמד בתוקף עד ה-30 ביוני.

<מרב תורג'מן: עכשיו אתה אומר שיש כבר נוהל והנוהל כבר מיושם בשטח - - -

<ניצב אהרון אקסול: סליחה, אין נוהל.

<ניצב אהרון אקסול: אין שום נוהל.

<ניצב אהרון אקסול: אני אנסה לעשות סדר.

<ניצב אהרון אקסול: שמי אהרון אקסול, ראש אגף המבצעים של משטרת ישראל.

<ניצב אהרון אקסול: אני מתעסק הרבה עם הסוגיה של הזיקוקים.

<ניצב אהרון אקסול: קודם כל, כדי שנעשה סדר, אין כזה נוהל.

<ניצב אהרון אקסול: היו הסכמות בינינו לבין משרד הכלכלה.

<ניצב אהרון אקסול: מבחינתנו כמשטרה, המדיניות שלנו היא לאסור בכלל את כל סוגיית הייבוא של קטגוריה 2.

<ניצב אהרון אקסול: זו המדיניות שלנו מבחינה מוחלטת.

<ניצב אהרון אקסול: כשהתחילה סוגיית הזיקוקים לא ידענו איך להתגבר עליה כי הייתה זליגה מאוד רצינית בשטח.

<ניצב אהרון אקסול: אפשר לראות כמה סרטונים כדי שתבינו את הבעייתיות שאנחנו מתמודדים מולה כמשטרה בכלל.

עיסאווי פריג': למה יש את הזליגה בשטח, זה מאוד מעניין.

<ניצב אהרון אקסול: אני אגע גם בזה.

<ניצב אהרון אקסול: מכיוון שבזמנו השר לביטחון פנים, אהרונוביץ, אמר, עד שהעסק הזה ייכנס ליישום טוטאלי, בינתיים היו זיקוקים בשטח משום שלא יכולנו לוודא שאלה שלכאורה רכשו את אותם זיקוקים, שיזרקו אותם.

<ניצב אהרון אקסול: אמרנו שאנחנו מוכנים להדק יותר את הפיקוח בשיתוף פעולה על הסוגיה הזו של הזיקוקים מקטגוריה 2.

<ניצב אהרון אקסול: לומר לכם שעשינו את זה בצורה מיטבית - לא, כי עובדתית זלג הרבה מאוד לשטח, עד היום יורים זיקוקים בשטח ובמזרח ירושלים יורים לא מעט זיקוקים.

<ניצב אהרון אקסול: לכן אין נוהל.

<ניצב אהרון אקסול: הפיקוח מבחינתנו כמשטרה, הוא לא פיקוח שמביא באמת את התשובה הנכונה לסוגיה הזו.

<ניצב אהרון אקסול: ברשות

<ניצב אהרון אקסול: כם אני רוצה שנראה סרטון קצר כדי להבין את הבעייתיות.

<ניצב אהרון אקסול: (מראה סרטון קצר)

דוד ביטן: זה לא מה שהעיריות עושות ביום העצמאות.

<ניצב אהרון אקסול: לא.

<ניצב אהרון אקסול: תכף נדבר על יום העצמאות.

איתן כבל: אם תוכל בבקשה לחזור שוב על הקטגוריות.

<ניצב אהרון אקסול: נמצא פה סגן רמ"ח חבלה שיסביר.

<סנ"צ משה אדרי: הייתי חבר בוועדה שמינה ראש אג"מ לבחינת הסוגיה ואתחיל את דברי בעשיית סדר מבחינת הקטגוריות.

<סנ"צ משה אדרי: בישראל קיימות ארבע קטגוריות שמדברות על זיקוקים.

<סנ"צ משה אדרי: 3 ו-4 מוגדרים כחומר נפץ ומופיעים בנוהל שאנחנו מכירים.

איתן כבל: מכיוון שאתה מסביר לנו, אני מבקש שתחשוב שאתה נותן הרצאה לכאלה שלא מבינים.

<סנ"צ משה אדרי: אני אתחיל מהקטגוריה הפחות מסוכנת ואעלה למעלה מבחינת כמות איכות וגודל.

<סנ"צ משה אדרי: בקטגוריה הראשונה מופיעים כל מה שאתם מכירים מימי ההולדת, מותר לכל אזרח לקנות אותם, להניח על העוגה להדליק ולחגוג עם המשפחה.

<סנ"צ משה אדרי: בקטגוריה 2 מגיעים לזיקוקים, מה שראינו שהחזיק אותו מפגין עם הכוורת ביד, זה 20 מ"מ.

<סנ"צ משה אדרי: קטגוריה 2 מתחילה מ-20 מ"מ עד 40 מ"מ לא כולל.

<ירון מור: יש כאן טעות.

<ירון מור: הקטגוריות נקבעות לפי משקל החומר הפעיל בתוך הזיקוק.

איתן כבל: קודם תציג את הדברים, אחר כך אשמח לשמוע חידודים מכל אנשי המקצוע.

איתן כבל: אין לי כוונה להיות יבואן, אני בסך הכול רוצה שהדברים יובנו לפני שאנחנו מאשרים.

<סנ"צ משה אדרי: מה שאמר ירון מור, הוא צודק, זה מחולק לפי כמויות.

<סנ"צ משה אדרי: אבל אני מנסה לעשות לכם סדר כדי שתבינו.

<סנ"צ משה אדרי: ישנם חריגות בכתרים.

<סנ"צ משה אדרי: יש כתרים שהם קצת יותר נמוכים ונמצאים בקטגוריה 3 אבל לא זה העניין כרגע.

<סנ"צ משה אדרי: אמרתי מה זה קטגוריה 1.

<סנ"צ משה אדרי: קטגוריה 2 זה בין 20 מ"מ ל-40 מ"מ, בגדול עד 39 מ"מ לא כולל 40 מ"מ.

איתן כבל: אתה צריך לראות את תנועות הראש של האנשים שיושבים כאן.

<סנ"צ משה אדרי: הבנתי אותם.

<סנ"צ משה אדרי: אני מבין את האינטרס שלהם וזה בסדר גמור.

<סנ"צ משה אדרי: אני מסתכל על זה מכיוון המקצוע שלי ולא מכיוון החוק כדי לנסות להסביר לכם את זה.

<סנ"צ משה אדרי: עד 39 מ"מ נחשב קטגוריה 2.

<סנ"צ משה אדרי: קיימת חריגה כאשר מדובר בכמויות יותר גדולות בקוטר יותר נמוך, זה יעבור לקטגוריה 3.

<סנ"צ משה אדרי: קטגוריה 2 זה מה שראיתם בסרטון, יש עוד דוגמאות.

<סנ"צ משה אדרי: מבנה הפריט הוא חומר עודף שנדלק במעוף שלו, מתפוצץ וגורם לנזק.

דוד ביטן: מה השימוש בקטגוריה 2 בדרך-כלל?

<סנ"צ משה אדרי: חתונות, אירועים משמחים.

דוד ביטן: עם זה עושים אירוע משמח?

איתן כבל: כל אחד והשמח שלו.

איתן כבל: אתה מגדיר לאנשים איזה שמח לעשות?

<סנ"צ משה אדרי: אנחנו עולים לקטגוריה 3 ו-4.

<סנ"צ משה אדרי: אנחנו עולים בכתרים, עולים במו"פ, בכמות חומר הנפץ, ובכמות החומר הפירו-טכני שמופיע בפריטים האלו, לכן גם נקבל אפקטים אחרים.

<סנ"צ משה אדרי: אנחנו פחות רואים את הדברים האלו בהפגנה.

איתן כבל: למה?

איתן כבל: בגלל המשקל?

<סנ"צ משה אדרי: הם לא יצליחו, זה כמו לקחת מרגמה 52 מ"מ שמחזיקים מהמותן.

<סנ"צ משה אדרי: לכן הם לא משתמשים כמעט בקטגוריות האלו.

איתן כבל: אבל אפשר להניח אותו כדבר נייח ולהפעיל אותו.

דוד ביטן: ל-3 ו-4 יש חובה לרישיון?

<סנ"צ משה אדרי: עלינו בכמויות לכיוון קטגוריה מס' 5.

איתן כבל: מה אנחנו רואים בימי עצמאות?

<סנ"צ משה אדרי: אפשר לראות קטגוריה 2.

איתן כבל: ברור לי שיש קטגוריות.

<סנ"צ משה אדרי: בעיקר 3 ו-4.

איתן כבל: הבנו שזה 2,3,4 וזה עניין של עוצמה, גודל וכמות חומר נפץ על כל המשתמע מכך.

איתן כבל: אנחנו מבינים גם שככל שהקטגוריה עולה עוצמת הנפץ גדולה ועוצמת הנזק גדלה.

איתן כבל: אני רוצה לחזור צעד לאחור ולשאול, הנחת העבודה שלנו היא שמה שיש בימי העצמאות ובאירועים מסודרים אין בעיה כי יש כללים וזה מסודר.

איתן כבל: העניין מה קורה באותם אירועים ואני לא אומר אצל מי, שמשתמשים בחתונות ואירועים כאלה ואחרים, זה בדרך-כלל סביב קטגוריה 2 אני מניח.

דוד ביטן: 3,4 מחייבים רישיון?

דוד ביטן: למה המלצת המשטרה היא לא להביא מקטגוריה 2?

דוד ביטן: אמרת שאתה בכלל חושב שלא צריך להביא את זה.

<ניצב אהרון אקסול: כי היכולת שלו להגיע לידי אזרחים בהפעלה ידנית כפי שראיתם בסרטון יחד עם יכולת המסוכנות שלו היא הרבה יותר גבוהה.

<ניצב אהרון אקסול: יש לי מכתבים מהמגזר הערבי שמבקשים מאתנו ודורשים מאתנו להפסיק את הדבר הזה.

איתן כבל: הוא אומר שבקטגוריות 3 ו-4, היכולת של המפעיל הבודד בחתונה ובהפגנות קטנה, בעייתית וקשה ואני מניח שגם העלויות.

<ניצב אהרון אקסול: גם הפיקוח שלנו יותר הדוק.

דוד ביטן: אז אתה ממליץ לעשות תקנה שאוסרת בכלל ייבוא.

איתן כבל: ברור שכל אחד יכול להביא כל אחד מהקטגוריות.

<קריאה: לא.

<קריאה: לא.

איתן כבל: בוודאי שלא.

איתן כבל: הרי מפעילים את זה בצורה חוקית?

איתן כבל: ברור כשמש שלא, מה קפצתם.

איתן כבל: אני מנסה להבין מבחינת הנגישות.

איתן כבל: אם כאיש בודד אני רוצה לבוא לחתונה ולזרוק חזיז או להדליק כוורת, אני מניח שהסיכוי שזה יהיה מקטגוריה 2 יותר גדול מ-3 או 4.

<יורם ואן וסט: זה נובע מעוד סיבות, זה גם עניין של מחיר.

איתן כבל: אמרתי שזה גם מחיר, גם משקל, גם יכולת הפעלה.

דוד ביטן: למה שלא נקבל את המלצת המשטרה שהתקנה תהיה שאי-אפשר יהיה לייבא את זה?

<ירון מור: שמי ירון מור ואני יושב-ראש חטיבת היבואנים באיגוד לשכות המסחר.

<ירון מור: שרתתי 22 שנה כקצין חבלה ביחידת - - - הייתי חבר בוועדות, אני מדריך חבלה בנושא הזה במשטרת ישראל.

<ירון מור: לגבי הסקירה הקצרה שאני מבקש לתת, אומצו תקנים אירופים למדינת ישראל שאינם מתאימים למדינת ישראל.

<ירון מור: באירופה, קטגוריה 1,2,3 נמכרת לקהל הרחב בסופרים.

<ירון מור: במדינת ישראל מקטגוריה 2 ומעלה אתה צריך להיות בעל רישיון מפעיל מעל גיל 21.

<ירון מור: אתה יכול להיות טייס מטוס קרב במדינת ישראל בגיל 19, אתה לא יכול להפעיל זיקוקים לפני שאתה בן 21 ועברת קורס בן ארבעה ימים, פלוס חמישה התמחויות עם מדריכים מלווים.

<ירון מור: הייבוא החוקי במדינת ישראל מתבצע על-ידי 6,7, יבואנים היום.

<ירון מור: בייבוא החוקי יש ספרי בונקר, יש ספירות מלאי, יש מעברים, יש מכירות, יש רכבים מאושרים להובלת חומרים.

<ירון מור: הנושא הבעייתי ביותר זה נושא ההברחות שמגיעות למדינת ישראל וראו את כמות ההברחות האחרונות שהגיעה למדינה בכמה החודשים האחרונים.

<ירון מור: אני מקבל בקשות להשמדת חומרי נפץ - - -

עיסאווי פריג': מאיפה מגיעות ההברחות?

<ירון מור: ההברחות מגיעות מחו"ל למדינה על-ידי אנשים כאלה ואחרים, כמו כל הברחה.

דוד ביטן: למה לא לקבל את עמדת המשטרה שהסיכון ב-2 גדול יותר מ-3 ו-4.

<ירון מור: הסיכון ב-2 ו-3 הוא אותו דבר.

<ירון מור: אתה יכול לתפוס את האנשים שעובדים לא חוקי, תכניס אותם לבית סוהר כי הם משתמשים בזה כדי לפגוע באדם אחר.

<ירון מור: יש חוק 142, אם אני לא טועה - - -

דוד ביטן: ב-2 קל לפגוע באדם אחר, ב-3 ו-4 לא.

<ירון מור: אם תיקח את 3 ותחתוך לחצי תוכל לראות גם את 3 על אותו בן אדם.

<ירון מור: הבעייתיות בחומרים האלה מתחילה בקטגוריות.

<ירון מור: הקטגוריות לא נכונות ולא מתאימות למדינת ישראל, כולנו לבנטיניים.

<ירון מור: אני מתעסק בנושא הזה משנת 76, הייתי בזמנו של שלמה אהרונישקי שהיה קצין חבלה ארצי ויעקב לוי שהיה ראש מעבדת חבלה והייתה החלטה להכניס למגזר הערבי את הכוורות האלה, כדי שלא ישתמשו בנשק חם.

איתן כבל: העניין ברור, בבקשה יואל הדר, היועץ המשפטי של המשרד לביטחון פנים.

איתן כבל: אחריו נשמע את חברי הכנסת.

<יואל הדר: נדרשנו לנושא רק לפני מספר חודשים בינואר.

<יואל הדר: השאלה מדוע נדרשנו בכלל לנושא?

<יואל הדר: הרי לכאורה את הייבוא של הזיקוקים האלה לא נעשה לאחרונה אלא לפני הרבה מאוד שנים.

<יואל הדר: מה שקרה לאחרונה, שחייב את הטיפול שלנו בנושא, שאנשים לקחו את הזיקוקים האלה והתחילו לפגוע, לא רק באנשי משטרה שזה חמור בפני עצמו, אלא התחילו להפעיל כלפי אזרחי מדינת ישראל.

<יואל הדר: במזרח ירושלים רואים את זה בצורה מאוד דרמטית, גם כלפי שוטרים שניסו להגן על חיי התושבים בכל האירועים שהיו אחרי רצח מוחמד אבו חדייר, אז התחיל בצורה מאסיבית הירי של הזיקוקים האלה כלפי אזרחים וכלפי שוטרים.

<יואל הדר: נדרשנו לשאלה מה אנחנו יכולים כדי לעצור את הדבר הזה.

<יואל הדר: בחנו את כל האפשרויות המשפטיות הקיימות.

<יואל הדר: האפשרות המשפטית הכי מהירה והכי נכונה כדי למנוע את הפגיעה בחיי אזרחים במדינת ישראל הייתה להוציא את צו הייבוא הזה, שיצא בשלב ראשוני רק לחודשיים.

<יואל הדר: המשטרה עוד לא הגיעה לדבר הזה, אבל אחרי שהוציאו את הצו הזה לחודשיים ואחרי זה כשהוא הוארך, אנחנו רואים שישנה ירידה בשימוש בזיקוקים האלה.

<יואל הדר: אפשר להגיד דברים מכל מיני סיבות אחרות, בתוצאה בשטח רואים שיש ירידה.

<יואל הדר: אין הצדקה מבחינת כל חוק יסוד חופש העיסוק, שאנחנו מדברים רק על זיקוקים מקטגוריה מסוימת.

<יואל הדר: לא מדובר לאסור בכלל את הייבוא של הזיקוקים, אלא רק זיקוקים שמשתמשים בהם לרעה, שפוגעים גם בנפש וגם ברכוש של אנשים.

<יואל הדר: לגבי הדבר הזה אנחנו חושבים שבעת הזו יש מקום להמשיך את הצו הזה כדי למנוע פגיעה בחיי התושבים.

דוד ביטן: למה לא לבטל אותו לגמרי ולכתוב צו פשוט, שאי-אפשר לייבא את זה בכלל.

<יואל הדר: יכול להיות שבשלב שני.

<יואל הדר: אנחנו בוחנים את זה לאור מה שקרה במדינת ישראל.

<יואל הדר: אני לא חושב שבתור אזרח אתה צריך להיפגע מהזיקוקים האלה.

<יואל הדר: זה מהות העניין.

<יואל הדר: יש אחד מול השני, הייבוא של הזיקוקים לעומת פגיעה בנפש.

<יואל הדר: אנחנו אומרים שבעת הזו יש מקום לאיסור קבוע.

דוד ביטן: אז אם יש מקום, בוא נאסור קבוע.

<יואל הדר: כדי לא לגרום נזק, אמרנו רק לחצי שנה.

<יואל הדר: השר גלעד ארדן ביקש לחצי שנה כדי לעשות את האיזון המתאים.

<יואל הדר: אם תוך חצי שנה הכול ירד, אנחנו נבקש שוב.

דוד ביטן: אני לא רואה את האיזון.

דוד ביטן: הדברים ברורים.

דוד ביטן: לא צריך על כל דבר פיילוט.

דוד ביטן: אני לא מבין למה צריך להמתין.

דוד ביטן: זה באמת דבר מאוד מסוכן בשימוש שלו, על כן צריך לאסור אותו.

דוד ביטן: אין פה בעיה של חופש העיסוק.

דוד ביטן: גם המשטרה אומרת את זה במפורש.

דוד ביטן: בסופו של דבר האחריות היא עליהם לאכוף את זה.

דוד ביטן: לכן אני ממליץ לא לאשר את הצו הזה ולהמליץ למשרד להוציא צו שאוסר את הייבוא.

<תהילה ורון: אני אציין שכרגע אין איסור.

<תהילה ורון: האיסור פקע ב-30 ביוני.

דוד ביטן: אנחנו נבקש לתקן את הצו הזה כדי שיהיה איסור.

דוד ביטן: זאת לדעתי תהיה ההחלטה.

דוד ביטן: אם במקרה לא תתקבל דעתי.

דוד ביטן: אני מבקש להכניס סעיף לצו שאומר כמה זמן צריך.

דוד ביטן: אני לא אוהב את הצווים האלה שאומרים שצריך לקבל רישיון ולא תוחמים את זה בזמן.

דוד ביטן: הבקשה פלוס ההחלטה בבקשה צריכה להיות תחומה בזמן של מקסימום 90 יום.

דוד ביטן: להכניס את זה לצו.

דוד ביטן: באופן כללי אני ממליץ לא לקבל את זה ולכתוב צו אחר.

עיסאווי פריג': כמה ילדים אושפזו בשנה האחרונה מפגיעות כתוצאה משימוש בקטגוריה הזו.

<ניצב אהרון אקסול: אני לא יודע להגיד לך על אזרחים, אני יכול להגיד לך שנפצעו לנו שוטרים בוודאות.

<ניצב אהרון אקסול: על אזרחים אין לי מספרים, אני לא רוצה להטעות אותך.

עיסאווי פריג': יש לך נתונים?

<ניצב אהרון אקסול: שלושה.

<ירון מור: כל השוטרים שנפגעו נפצעו קל.

עיסאווי פריג': בעניין הסוחרים, יכול להיות שלא תאהבו לשמוע אבל זה המצב בשטח.

עיסאווי פריג': הישובים הערבים מלאים בכמויות אדירות בחנויות בזיקוקים מקטגוריה 1, 2 ו-3.

<ירון מור: איפה המשטרה?

דוד ביטן: אין כוח אדם.

דוד ביטן: אתה יודע את זה.

דוד ביטן: זה המצב בפועל, אין כוח אדם לאכוף את הדברים האלה.

עיסאווי פריג': היה לנו עכשיו חג עיד אל פיטר.

עיסאווי פריג': בחגים נהוג להשתמש בזיקוקים.

עיסאווי פריג': יש לי ילד בן 6, הוא אומר לי שלילדים יש שקית מלאה בכוורות, אני שואל, מאיפה קניתם את זה והם אומרים לי, מהחנות ליד.

עיסאווי פריג': זה ידוע, נוסעים לברטעה, מעמיסים מכונית וחוזרים.

עיסאווי פריג': מדברים על זה כל הזמן.

עיסאווי פריג': גם בברטעה הם מקבלים דרך הייבוא שלכם, לא ממקום אחר.

עיסאווי פריג': עכשיו אני שומע על דבר יותר מסוכן.

עיסאווי פריג': אישרו למגזר הערבי להשתמש בזה בכדי להסית אותו מלהשתמש בנשק חם.

עיסאווי פריג': מה קורה בפועל, הצעירים שרוצים להשתמש בנשק חם, מפעילים את הזיקוקים ומתחילים לירות כדי להסוות את הירי.

עיסאווי פריג': זו המציאות העכשווית.

עיסאווי פריג': אתם מבינים למה אתם מגיעים?

עיסאווי פריג': בואו נפסיק לכבס את זה בכל מיני מילים יפות.

עיסאווי פריג': צריך לאסור את זה.

עיסאווי פריג': מה לעשות אנחנו לא שבדיה.

עיסאווי פריג': הצו של 45 יום שאתה רק עוצם עיניים, מסתיים ב-20 לספטמבר, תהיה פגרה, אין כנסת והם מייבאים כמויות לשנתיים קדימה.

עיסאווי פריג': הכול נפתח מחדש.

עיסאווי פריג': זה לעג לרש.

<תהילה ורון: עורכת-דין תהילה ורון ממשרד הכלכלה.

<תהילה ורון: קודם כל לגבי תוקף של רישיון ייבוא, כמה זמן יש לרשות המוסמכת לחשוב, להחליט.

<תהילה ורון: יש הוראות כאלה בצו ייבוא חופשי, זה חל גם על הצו הזה.

<תהילה ורון: כלומר מרגע שמגישים בקשה לרישיון ייבוא, לרשות המוסמכת יש 14 ימים היא צריכה לתת תשובה אם כן או לא.

<תהילה ורון: יש הוראות מנומקות ומסודרות לדברים האלה.

<תהילה ורון: דבר שני, לגבי הצו ולגבי המועדים.

<תהילה ורון: ראשית, שר הכלכלה, אחרי שערך איזונים, שמע גם את המשרד לביטחון פנים גם את גורמי המקצוע מהמשרד שלנו, הוא בשלב זה קבע 45 ימים.

<תהילה ורון: אני חייבת לציין שאם עכשיו תחליטו לא להאריך את הצו ולשלוח לשר הכלכלה אמירה שיחשוב על צו קבוע, זה בעצם אומר שלא יהיה איסור בכלל.

דוד ביטן: נגיד שנאשר את זה ל-45 יום ונאמר את דעתנו שצריך לבטל את זה.

דוד ביטן: אנחנו רוצים שהשר לא יאפשר את הייבוא.

<תהילה ורון: דבר שני, במשרד הכלכלה, ככל שתהיה אמירה שיש חשיבה שהצו יהיה קבוע, אנחנו נעשה את זה, אבל אני חייבת לציין שזה צריך להיבדק מבחינה משפטית והיות והצו כל הזמן התחדש - - -

איתן כבל: העניין ברור.

איתן כבל: תודה רבה לך.

<רפ"ק תמר לברטי: שמי תמר ליברטי, מהלשכה המשפטית במשטרה.

<רפ"ק תמר לברטי: רציתי להתייחס לשאלה של היועצת המשפטית לעניין הצורך בצו הזה על אף ההסכמות אליהן הגענו עם משרד הכלכלה.

<רפ"ק תמר לברטי: המשטרה באמת ישבה ביחד עם משרד הכלכלה, שהוא הגורם שאחראי על הנושא הזה, גם של חומרי הנפץ וגם על נושא הזיקוקים ואחראי לפקח.

<רפ"ק תמר לברטי: היות והמשטרה נפגשת בזיקוקים האלה בהפרות הסדר, שלבנו ידיים יחד עם משרד הכלכלה, קיימנו צוות עבודה שעבד לעומק ולאורך זמן וניסינו לזהות את הפרצות שמאפשרות את הזליגה של הזיקוקים.

<רפ"ק תמר לברטי: מצאנו פתרונות כאלה ואחרים, אבל במבחן המציאות לא הייתה סגירה הרמטית של הפרצות הללו.

איתן כבל: מה הצעתכם?

<רפ"ק תמר לברטי: ההצעה שלנו היא לאשר את הצו במתכונתו.

<ערן טל: ערן טל מלשכת המסחר, מרכז את פעילות פורום הזיקוקים.

<ערן טל: אף אחד לא נגד הצו, אנחנו לא נגד, כתבתנו מכתב יפה לגברת ורון.

דוד ביטן: עמדתכם ברורה, אתם בעד.

<ערן טל: לא בדיוק בעד ולא בדיוק נגד.

<ערן טל: אמרנו, זו המציאות ואנחנו מיישרים קו.

<ערן טל: כולנו אנשים שומרי חוק, יבואנים.

<ערן טל: אנחנו אומרים, הכול טוב ויפה, כל עוד הצו בתוקף צריך לפצות את היבואנים על מה שקרה לפני.

<ערן טל: הזמנות הסחורה של קטגוריה 2 נאסרו עוד ביולי אוגוסט שעבר.

<תהילה ורון: כשלא היה לכם רישיון.

<ערן טל: נכון, לא התקבלו רישיונות מחודש ספטמבר.

<תהילה ורון: אם לא היה לכם רישיון ייבוא איך אתם עושים הזמנות?

איתן כבל: זה לא המקום.

איתן כבל: תזמינו אותם לדיון ותדונו ביניכם.

<ערן טל: כל עוד הצו בתוקף יש לפצות את היבואנים על הנזק הכלכלי שנגרם להם.

<ערן טל: תודה.

דוד ביטן: אנחנו לא דנים פה בפיצויים.

<נילי ברוש: זה פלסטר.

<נילי ברוש: מי שמוסמך לקבוע בצו קבוע של איסור ייבוא זה שר האוצר ולא שר הכלכלה.

דוד ביטן: בסדר, נביע את דעתנו.

<יואל הדר: יש לי נתונים לגבי הפציעות.

<יואל הדר: בחודש תשרי היו 7 פציעות מכל מיני סוגים שונים, גם כוויות.

<יואל הדר: יש לי את הפירוט לפני.

<יואל הדר: ב-20 בספטמבר אתם בפגרה לכן חשוב לנו שזה יהיה לפחות עד סוף דצמבר.

<יואל הדר: אפשר להגיד לשר הפנים לאשר את זה עד סוף דצמבר - - -

דוד ביטן: אתה נציג המשרד לביטחון פנים, איך אתם לא מביאים צו איסור קובע?

דוד ביטן: אני לא מבין.

דוד ביטן: משתמשים בזה נגד שוטרים בהפגנות ואתם משאירים את זה בצורה כזו?

דוד ביטן: תעשו את העבודה שלכם.

<יואל הדר: אנחנו פועלים בכמה מישורים.

<מרב תורג'מן: ראשית, יש לשר הכלכלה את הסמכות לקבוע איסור ייבוא מכוח סעיף 2 לפקודת הייבוא והייצוא.

<מרב תורג'מן: דבר שני, לעניין הדברים של גברת ליברטי מהמשטרה, דברת על הסכמות ושיתוף פעולה עם משרד הכלכלה.

<מרב תורג'מן: אני אזכיר דברים שנאמרו בדיון הקודם בנובמבר 2014 מאת מר פורזיקי.

<מרב תורג'מן: הוא אמר: השר החליט לקחת את הצו הזה לניסוי לחודשיים, כאשר השר לביטחון פנים ביקש לעשות את האיסור לשנה.

<מרב תורג'מן: המשרד שלנו אמר שזה לא עומד במדתיות ודרש שתהיה עבודת מטה במשטרת ישראל והמשרד על מנת לקבוע נהלים.

<מרב תורג'מן: כל התיאור של ירון על התהליכים לדעתי יש בזה הגזמה.

<מרב תורג'מן: לכן פתחתי בשאלה האם יש כבר נוהל ואם יש כבר נוהל בשטח, אז למעשה זה מייתר את הצו כי זו בעצם הייתה ההסכמה.

<תמר לברטי: לכן הסברתי שאין סגירה הרמטית.

<תמר לברטי: יש שיתופי פעולה.

<תמר לברטי: יש הנחיות שחלקן לא חדשות שנועדו לסגור את זה כמה שיותר, אבל אין סגירה הרמטית.

<ירון מור: יש נוהל שיצא מתחנות המשטרה ולא ירד לתחנות המשטרה ואם ירד לתחנות המשטרה, כשאתה בא לקבל את האישור, אומר לך קצין אג"מ אדוני, אני לא נותן לך אישור.

איתן כבל: אני מודה שחשבתי שזה יהיה דיון שניתן לאשר אותו וזה התפתח למשהו יותר גדול כי מסתבר שזה נושא אמיתי.

איתן כבל: חשבתי שיש פה דברים ברורים שבאים להגן על הציבור.

איתן כבל: בסוף, כל הסיפור הוא להגן על הציבור, בכפר קאסם או בהפגנות כאלה ואחרות מול חיילים ושוטרים.

איתן כבל: אין דעתנו נוחה.

איתן כבל: אני מביע לפחות את עמדתם של חברי הכנסת ביטן ופריג'.

איתן כבל: הנחת העבודה שלי שאנחנו מסכימים שמנקודת המבט שלנו יש לאסור ייבוא של קטגוריה 2.

<ירון מור: קטגוריה 2 לא מועפת.

איתן כבל: קטגוריה 2.

איתן כבל: אני מביע את עמדתנו, אני לא אפרט.

איתן כבל: אחרי זה תשבו אנשי המקצוע, זה תפקידכם.

איתן כבל: הרצון שלנו הוא שזיקוקים מקטגוריה 2 יאסרו לייבוא.

איתן כבל: ייאסר יבוא וגם בוודאי ייאסר הייצור.

איתן כבל: זה אומר שאחרי שהייבוא לא יינתן, מישהו לא יפתח ליין של ייצור.

איתן כבל: אם לכולנו היה ברור מה מותר ומה אסור זה היה טוב, הרי אומרים שיש כללים כדי לעקוף אותם.

איתן כבל: כשיש מחסור מישהו ינסה לטפל בזה.

עיסאווי פריג': מילה למשטרה, רמת האכיפה שלכם בעניין הזה לא משביעת רצון.

עיסאווי פריג': קיים צו איסור, הכול קיים והדברים ממשיכים להשתולל בשטח.

עיסאווי פריג': באים עשרות יהודים צעירים לישובים הערבים קונים משם לאור יום, עשרות צעירים יהודים.

עיסאווי פריג': אני רואה את זה ויודע.

עיסאווי פריג': הייתי רוצה לשמוע התייחסות

עיסאווי פריג': כם לסוגיה הזו.

איתן כבל: נושא האכיפה הוא נושא כאוב בכל דבר, במגוון רחב של נושאים.

<ניצב אהרון אקסול: סליחה, אבל האכיפה היא על משרד הכלכלה לא על משטרת ישראל.

דוד ביטן: בייבוא לא בשימוש.

<ניצב אהרון אקסול: גם בהחרמות.

<ניצב אהרון אקסול: זה משרד הכלכלה.

<ניצב אהרון אקסול: אנחנו כמשטרה פועלים הרבה, עצרנו לא מעט מכולות עם כמויות אדירות שהיו בדרכם לשטחים וגם בדרכם לכיוון צפון הארץ.

<ניצב אהרון אקסול: אנחנו עושים לא מעט בעניין הזה, אנחנו עוברים גם עם המכס.

<ניצב אהרון אקסול: אבל כפי שאמרה חברתי, אין לנו אפשרות לסגור הרמטית את הסוגיה.

דוד ביטן: וגם אין לכם כוח אדם.

עיסאווי פריג': האם הוגש פעם כתב אישום על אחזקת זיקוקין די-נור?

<ירון מור: מכאן זה מתחיל.

<תהילה ורון: צו היבוא והיצוא (איסור יבוא זיקוקין די-נור) (הוראת שעה), התשע"ה-2015

<תהילה ורון: הגדרות "זיקוקין" - זיקוקין די-נור מועפים המסווגים בפרט מכס 36.04 בצו תעריף המכס והשייכים לקטגוריה 2 כמשמעותה בתקן ישראלי ת"י 4373 או בתקן אירופאי EN 15947.

<תהילה ורון: "יבוא אישי"- כהגדרתו בסעיף 2(ג)(1) בצו יבוא חופשי.

<תהילה ורון: "צו יבוא חופשי" – צו יבוא חופשי, התשע"ד -–2014.

<תהילה ורון: "צו תעריף המכס" – צו תעריף המכס והפטורים ומס קניה על טובין, התשע"ב – 2012.

<תהילה ורון: "רישיון יבוא" – כהגדרתו בצו יבוא חופשי.

<תהילה ורון: "רשות מוסמכת" – כהגדרתה בצו יבוא חופשי.

איתן כבל: יש הערות?

איתן כבל: מי בעד?

איתן כבל: בעד סעיף 1– רוב

איתן כבל: נמנעים – אין

<תהילה ורון: 2.

<תהילה ורון: איסור יבוא זיקוקין די-נור.

<תהילה ורון: לא ייבא אדם, לרבות ביבוא אישי, זיקוקין.

<תהילה ורון: על אף האמור בסעיף קטן (א), הרשות המוסמכת לעניין יבוא זיקוקין, רשאית ליתן רישיון יבוא לייבוא של כל אחד מאלה: זיקוקין המהווים חלק מן הציוד הנלווה המשמש גופים מחוץ לישראל לקיום אירועים מיוחדים בישראל.

<תהילה ורון: זיקוקין המיועדים לרשויות המדינה הממלאות תפקיד ציבורי על פי דין ואשר הצהירו כי היבוא נדרש לצורך פעילות חיונית שהן מבצעות.

<תהילה ורון: זיקוקין המיועדים למערכת הביטחון לצורך מילוי תפקידיה; לעניין סעיף זה, "מערכת הביטחון"- כל אחד מאלה: (א) משרד הביטחון ויחידות הסמך שלו.

<תהילה ורון: (ב) יחידות ויחידות הסמך של משרד ראש הממשלה שעיקר פעילותן בתחומי ביטחון המדינה.

<תהילה ורון: (ג) צבא ההגנה לישראל.

<תהילה ורון: (ד) מפעלי מערכת הביטחון כמשמעותם בסעיף 20 לחוק להסדרת הביטחון בגופים ציבוריים, התשנ"ח-1998, שאינם יחידות כאמור בפסקת משנה (ב) ואשר שר הביטחון הודיע עליהם לשר; (ה) משטרת ישראל, שירות בתי הסוהר והרשות להגנת עדים.

איתן כבל: אין הערות?

איתן כבל: מי בעד?

איתן כבל: בעד סעיף 2 – רוב

איתן כבל: נמנעים – אין

<תהילה ורון: 3.

<תהילה ורון: תוקף צו זה יעמוד בתוקפו עד יום ז' בתשרי התשע"ו (20 בספטמבר 2015).

איתן כבל: 45 יום?

<תהילה ורון: זה יוצא מעט יותר כי לא רצינו, בעצת היועצת המשפטית שלכם - - -

<מרב תורג'מן: הם הציעו 45 ימים מיום הפרסום.

<מרב תורג'מן: עד שהצו יפורסם זה לוקח בממוצע שבועיים ואז נספרו בערך 45 ימים וזה נופל בתאריך ה-20 בספטמבר.

עיסאווי פריג': יש מגבלה ל-45 יום?

עיסאווי פריג': מחויבים בצו לתת 45 יום?

<מרב תורג'מן: הוועדה סוברנית להחליט מועד אחר.

עיסאווי פריג': אני מציע אדוני היושב-ראש, אנחנו צריכים להאריך את הצו, עד שתהיה לנו האפשרות לקיים דיון נוסף שזה שלושה חודשים לפחות, עד אז - - -

איתן כבל: תכף אני אסכם וזה יתחבר.

דוד ביטן: אנחנו בכלל לא רוצים שיאפשרו את זה.

איתן כבל: חבר הכנסת פריג' אומר תן להם את הזמן, שהם ידעו שהם הולכים לפעול תחת המתווה.

דוד ביטן: מקובל עלי, אבל אני מצפה שבהחלטה עצמה נפנה לשרים ונגיד שאנחנו רוצים להסיר את הצו.

<מרב תורג'מן: במידה וחברי הוועדה ייפגשו להאריך את הצו, אני אשמח לשמוע את עמדת משרד המשפטים, הרי יש פה בכל זאת איזון בין הזכויות, גם של היבואנים.

איתן כבל: נציג משרד המשפטים בבקשה.

<זמר בלונדהיים: הצו בזמנו היה לתקופה מסוימת, שהוארכה אוטומטית על-ידי סעיף 38 ומצאנו את עצמנו בתקופה הרבה יותר ארוכה.

<זמר בלונדהיים: עכשיו מדובר על הארכה של 45 יום שחשבנו שזה סביר בנסיבות.

<זמר בלונדהיים: לדעתי שלושה חודשים זה אמנם ארוך יותר אבל זה לא הופך את זה ללא סביר.

<זמר בלונדהיים: למיטב הבנתי בתקופת הביניים לא הוגשו בקשות לרישיונות, אין משהו שעומד על הפרק, לכן הפגיעה בחופש העיסוק היא מינימאלית.

<זמר בלונדהיים: מצד שני יש את הסיכון המאוד חד לחיי השוטרים.

<זמר בלונדהיים: לא מדובר על אינטרס עסקי כזה או אחר.

דוד ביטן: לא רק שוטרים, גם אזרחים.

<זמר בלונדהיים: אני מסכים שהמשך הארכות כאלה, במקטעים קצרים לאורך זמן היא לא אפשרית.

<זמר בלונדהיים: צריך שהגורמים הרלוונטיים יקבלו החלטה אם הולכים לאיסור או לתקופה ארוכה.

איתן כבל: אני רוצה לסכם ברשותכם, המלצת הוועדה היא מתן ארכה לשלושה חודשים עד ה-1 בדצמבר 2015.

<מרב תורג'מן: זה יוצא ארבעה חודשים.

איתן כבל: צריך לקחת בחשבון שיש גם חגים, אני לא רוצה לתת אמירה שהיא פלסטר.

איתן כבל: אני ארצה להעביר הודעה לפרוטוקול שחשוב לנו שהמערכות שנוגעות בדבר, כל אחת בתחומה שלה, תדענה את כוונת המחוקק בעניין, כמי שאמורים לאשר את הצו הזה.

<ערן טל: אני מבקש לא להתעלם מהיבואנים.

<ערן טל: העניין סוכם, יש התעלמות מכל מה שהעלינו.

<ערן טל: יש התעלמות מנוהל שהוא לא תקין.

<ערן טל: אנחנו מבקשים שתיקחו בחשבון את הפגיעה הכלכלית ביבואנים.

<ערן טל: אנחנו אתכם.

<ערן טל: שניכנס למנגנון פיצוי על כל הסיפור הזה.

<ערן טל: למה להתעלם מזה?

עיסאווי פריג': שיחליפו עיסוק.

<ירון מור: אנחנו מחזיקים שנה מחסנים בחו"ל לייבוא לכאן כי כל פעם משכו אותנו עוד חודש, עוד חודשיים.

<ירון מור: הזמנו חומרים עבור מדינת ישראל, לעבוד בה מתוקף חופש העיסוק.

<ירון מור: הקמנו בונקרים על-פי הדרישות.

<ירון מור: אנחנו אתכם לביטול כל ייבוא קטגוריה 2 מועף למדינת ישראל.

<ירון מור: הבעיה שלי, לפני שנה, לפני יום העצמאות, הזמנתי חומר.

<ירון מור: כל פעם אמרו לי עוד חודש עוד חודשיים.

<ירון מור: אני מחזיק את זה במחסנים בסין, משלם אחסנה, תפצו אותי על זה.

<ירון מור: זה הכול.

איתן כבל: אני רוצה לסכם.

<זאב דיבסק: אני רוצה להודיע, לאור מה שנאמר על-ידי חברים אחרים, אם אנחנו עכשיו נאסור את השימוש בזיקוקין די-נור מקטגוריה 2, אין דבר כזה יש מאין.

<זאב דיבסק: אנחנו נתחיל לעבוד עם זיקוקין די-נור מקטגוריה 3.

<זאב דיבסק: אותה אתם לא אוסרים?

דוד ביטן: כרגולטור היית צריך לאסור את זה מזמן.

איתן כבל: אני רוצה להבהיר לכולם.

איתן כבל: הדיון לא נפתח עכשיו על הקטגוריות.

איתן כבל: הקראנו את הצו, אישרנו שני סעיפים, נאשר את סעיף התוקף.

איתן כבל: אני רוצה לומר את דעתנו, יש לכם מספיק זמן לקיים את כל הדיונים, לבוא אלינו עם ההמלצות המדויקות.

איתן כבל: אמרנו בצורה ברורה שאין דעתנו נוחה כלל וכלל מאישור ייבוא על-פי קטגוריה 2.

איתן כבל: אנחנו מבקשים שהייבוא יבוטל.

איתן כבל: אני מבקש שבתקופה הזו תשבו ביניכם, תראו את כל הבעיות ואת כל הפתרונות, אנחנו לא אנשי המקצוע.

איתן כבל: אם יש חשש שקטגוריה 2 תבוטל אנשים יתחילו להשתמש בקטגוריה 3, אני לא איש המקצוע לזה, תביאו לוועדה הצעה אחרת שיודעת להתמודד עם זה.

<תהילה ורון: צו זה יעמוד בתוקפו עד יום - - -

איתן כבל: אומרת לי היועצת המשפטית שזה רחוק מידי, זה יוצא 4.5 חודשים.

איתן כבל: אני מציע שנקבע עד אמצע נובמבר.

דוד ביטן: לגבי ההגדרה, לא שאין דעתנו נוחה, אלא שאנחנו מבקשים את השרים לאסור את הייבוא.

איתן כבל: אמרתי את זה.

איתן כבל: אני מציע שנעשה את זה עד ה-15 בנובמבר, זה יוצא יום ראשון בשבוע.

איתן כבל: מי בעד?

איתן כבל: בעד סעיף 3– רוב

איתן כבל: נמנעים – אין

איתן כבל: הסעיף עבר פה אחד.

איתן כבל: אני מבקש ממשרד הכלכלה לזמן את נציגי היבואנים ונציגי איגוד לשכות המסחר ולבחון את הטענות שהועלו על ידם.

איתן כבל: לי אין את הכלים לבחון ולבדוק את הטענות שלכם.

איתן כבל: אין לנו גם שום כוונה לגדוע מטה לחמו של אף אחד.

איתן כבל: הצו אושר.

עיסאווי פריג': אם תואיל בטובך לשלוח לנו נתונים מה כמות חומר הנפץ בטונות שייבאו בששת החודשים האחרונים.

<יורם ואן וסט: אנחנו יכולים לתת לך תוך שעתיים זה יהיה אצלך.

<אהרון אקסול: בעיקרון זה משרד הכלכלה.

<אהרון אקסול: הם אחראים על הייבוא.

איתן כבל: תודה רבה לכולם הישיבה נעולה.